Amgired deg tantala igellu-d tikwal s umgird deg unamek imi anamek macci d tamsalt isehlen d ayen i yettebdilen assaɣ asnamkan n wawal ɣer tjerrumt, tasledt nexdem-it s usbadu n wawalen i wakken ad d-nessaweḍ ad d-nekkes assaɣ asnamkan i sɛan ɣer tjerrumt. s way-agi newala-d akken: llan wawalen iwumi ibeddel aẓar d tantala ḥuzan anamek n tjeṛṛumt akken ilaq , am wakken llan wawalen-nniḍen ur sɛin ara assaɣ yeǧhden mliḥ ɣer tjeṛṛumt , mmalen aṭas ɣer tutlayt tamatut ,llan daɣen wawalen tebeddel kan tantala ,anamek ur yebeddil ara.